Julio Ricardo Cruz

Julio Ricardo Cruz, rođen 10. oktobra 1974 u Santiago del Estero, je bivši argentinski nogometaš.

Klupska karijera
Visoki napadač, Julio Cruz svoju je karijeru počeo u argentinskom klubu Banfieldu 1993. 1996. je prešao u jedan od najpoznatijih argentinskih, a i svjetskih fudbalskih klubova River Plate. Godinu dana nakon toga, 1997. godine odlazi u Evropu, potpisavši ugovor sa holandskim Feyenoordom, gdje se dobrim igrama zadržao do 2000. godine kada je prešao u Bolognu iz Italije. Nakon tri godine u Bologni, Cruz potpisuje ugovor sa italijanskim gigantom Interom, u kojem ostaje šest godina.  
Nakon jedne sezone u rimskom Laziju, završio je karijeru.

Reprezentativna karijera
Julio Ricardo Cruz je bio i član fudbalske reprezentacije Argentine. Sa svojom selekcijom je nastupao na Svjetskom prvenstvu 2006. u Njemačkoj. U 22 nastupa za Argentinu postigao je 4 gola.

Nadimak
Cruzov nadimak "El Jardinero" (vrtlar), prati ga od djetinjstva. Naime, radio je na održavanju terena za Banfield 1993. kada ga je trener tog tima pozvao da zauzme mjesto jednog igrača na treningu. Nakon što su u Banfieldu shvatili da je taj dečko jako darovit, potpisali su ga, a ostalo je historija.

Reference

 Vanjski linkovi 
Julio Ricardo Cruz na FootballDatabase.com
Julio Ricardo Cruz at Guardian Stats Centre

Kategorija:Rođeni 1974.
Kategorija:Živi ljudi
Kategorija:Biografije, Santiago del Estero
Kategorija:Argentinski nogometaši
Kategorija:Nogometaši River Platea
Kategorija:Nogometaši Feyenoorda
Kategorija:Nogometaši Bologne
Kategorija:Nogometaši Inter Milana
Kategorija:Nogometaši Lazija
Kategorija:Nogometaši Banfielda
Kategorija:Igrači na Copa Américi 1997.
Kategorija:Igrači na Svjetskom prvenstvu u nogometu 2006.
Kategorija:Nogometaši u Seriji A